ล็อกดาวน์ไร้ผล ซ้ำเติมแก้โควิดและศก.มืดมิดไปอีก
อดีต รมว.คลัง ซัดรัฐบาลแก้ปัญหาโควิดหยาบๆ ให้ล็อกดาวน์ก็เอาไม่อยู่ไม่เห็นแสงที่ปลายอุโมงค์
8 ก.ค. 2564

นายสมหมาย ภาษี อดีต รมว.คลัง เปิดเผยว่า แผนการล็อกดาวน์ประเทศ 14 วัน เพื่อแก้ปัญหาการระบาดของโควิด-19 เป็นการคิดแก้ปัญหาหยาบๆ เหมือนกับการออกมาตรการแก้ไขปัญหาที่ผ่านมา ที่คิดจะสั่งจะทำอะไรก็ทำ แต่ไม่ได้ดูลงลึกในทางปฏิบัติว่าทำหรือไม่ และสามารถป้องกันการระบาดของโควิดได้หรือไม่"รัฐบาลทำงานแกัปัญหาโควิดแบบหยาบๆ คิดแบบทหาร ทุบโต๊ะสั่งเอาปีนเอารถถังไปไล่ยิงศัตรู แต่ปัญหาโควิดเป็นเรื่องละเอียดอ่อนมากๆ ต้องคิดแบบคนไล่จับแมลงในสวนดอกไม้ ซึ่งรัฐบาลนี้ทั้งผู้นำและคนรอบตัวผู้นำไม่มีคนแบบนี้เลย" นายสมหมาย กล่าวนายสมหมาย กล่าวว่า การล็อกดาวน์แก้ปัญหาโควิด-19 สายไปแล้ว เพราะไม่รู้ว่าล็อกดาวน์ไปแล้วจะได้ผลหรือเปล่า ปัญหาจะจบไหม ส่วนเรื่องผลกระทบทางเศรษฐกิจไม่ต้องพูดถึง ทุกวันนี้ไม่ล็อกดาวน์ก็ไม่มีคนเดินเดินถนนอยู่แล้ว นักลงทุนก็ไม่เข้ามาลงทุนในไทย ซึ่งรัฐบาลแก้ไขปัญหาในส่วนนี้น้อยมาก"ตอนนี้การแก้ปัญหาของรัฐบาลเละไปหมด ทั้งการแก้การระบาดของโควิด และการบริหารวัคซีน กระทบเศรษฐกิจจนประชาชนทนไม่ไหวแล้ว หากคนมีปีนมีรถถังคงออกมาไล่ยิงรัฐบาลไปแล้ว เพราะคนมันมันสุดทนแล้ว" นายสมหมาย กล่าว